**Сіз шынымен Исаға сенушісіз бе?**

***«Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!»***

***(Лұқа 9:23)***

Егер сіз таудағы серуендейтін жолдың басында: «тар, қиын жол» деген жазбаны көрсеңіз, оған көтерілмес бұрын біраз ойланып қалатын шығарсыз, солай емес пе?

Адамдар әдетте өздерінің сенімдері туралы мақтанып айтқанды ұнатады. Бір әзіл сықақшы: «Мен, негізі сенуші адаммын, өйткені, мен көп нәрселерге сенемін, бірақ өмірде олардың ешқайсысын ұстанбаймын. Мен сондай адаммын. Олар жай ғана менің «сенімдерім». Мен оларға жай сенгенді ұнатамын. Сол сенімдерім арқылы мен өзімді жақсы адам сияқты сезінемін» деп айтқан еді.

Шындығында, Жақып кітабында тіпті зұлым күштердің де сенушілер екендігі айтылған. Онда былай делінген: «Сен «жалғыз Құдай бар» деп сенесің. Мұның дұрыс, алайда жындар да соған сеніп, Оның қаһарынан қорқып дірілдейді.» (Жақып 2:19).

Исаның өзі мұны ашық айтты: «Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!» (Лұқа 9:23). Джон Биман былай деп түсіндіреді: «Исаның сөздерін іс жүзінде қолдану — «адамдар сирек жүретін жол» сияқты, өйткені ол айқышқа апаратын жол.» Айқышты арқалау — Исаға өз өмірімді ретке келтіруге жол беретінімді білдіреді.

Иса былай деді: «Менің өсиеттерімді жүректеріне сақтап, орындап жүргендер — Мені сүйетіндер. Оларды Әкем де сүйеді. Мен де соларды сүйіп, Өзімді оларға жақынырақ таныстырамын.» (Жохан 14:21). Бұл бізден Өзіне еруімізді сұрайтын Құдай жүрегінің қалауы.